Пасля смерці Грыфіда Гаральд ажаніўся з яго ўдавой Алдытай, хоць праз тры гады яна ізноў заўдавела. Уладанні Грыфіда былі падзелены на традыцыйныя каралеўствы. Бледын ап Кінвін і яго брат Рывалан дасягнулі пагаднення з Гаральдам і атрымалі ўладу ў Гвінедзе і Повісе, так што пасля бітвы пры Гастынгсе, калі нармандцы дасягнулі межаў Уэльса, ім прыйшлося мець справу з некалькімі каралеўствамі. У Грыфіда былі два сыны, якія ў 1070 годзе ў бітве пры Мехайне паспрабавалі вярнуць трон, але Бледын і Рывалан нанеслі ім паражэнне.